วิชญ์วิสิฐ หิรัญวงษ์กุล

**วิชญ์วิสิฐ หิรัญวงษ์กุล** (ชื่อเล่น: พิช) เป็นนักแสดง และนักร้องชาวไทย ที่มีชื่อเสียงจากการแสดงเป็น “มิว” ตัวละครเอกของภาพยนตร์ไทยเรื่อง “รักแห่งสยาม” (2550) และการเป็นนักร้องนำวงออกัส

## ประวัติ
วิชญ์วิสิฐ (เดิมชื่อ พิชญ์ โพธิ์คัณธา) เกิดเมื่อวันพฤหัสบดีที่ 20 กรกฎาคม พ.ศ. 2532 ที่จังหวัดเชียงใหม่ เป็นบุตรชายคนเดียวของครอบครัว ซึ่งนับถือศาสนาพุทธ แต่เนื่องจากศึกษาในโรงเรียนมงฟอร์ตวิทยาลัย) จึงมีความศรัทธาในศาสนาคริสต์ด้วย

ปัจจุบันสำเร็จการศึกษาปริญญาตรี สาขาวิชาภาพยนตร์และภาพถ่าย คณะวารสารศาสตร์และสื่อสารมวลชน มหาวิทยาลัยธรรมศาสตร์ มีงานอดิเรกคือ การแต่งเพลง เล่นเปียโนและถ่ายภาพแบบโลโมกราฟี นอกจากนี้ เขายังชื่นชอบ *[[เคน ฮิราอิ]]* นักร้องแนวอาร์แอนด์บีชาวญี่ปุ่นและการ์ตูนญี่ปุ่นเรื่อง *[[วุ่นรัก นักดนตรี]]* เป็นพิเศษ

## ผลงาน
เข้าวงการจากการชักชวนของ มะเดี่ยว-ชูเกียรติ ศักดิ์วีระกุล ผู้กำกับภาพยนตร์ ศิษย์เก่ารุ่นพี่ที่โรงเรียนมงฟอร์ตวิทยาลัย

### ภาพยนตร์
เริ่มชีวิตการแสดง จากการเป็นตัวประกอบ (เห็นแขน) ในเรื่อง “13 เกมสยอง” (2549) ในปีถัดมา ได้รับบทเป็น “มิว” ในภาพยนตร์เรื่อง รักแห่งสยาม (2550) ที่สร้างชื่อเสียงเป็นอย่างมาก  และทำให้วิชญ์วิสิฐ ได้รับรางวัลนักแสดงนำชายจากภาพยนตร์ไทยแห่งปี *[[เฉลิมไทยอวอร์ด]] [[เฉลิมไทยอวอร์ด ครั้งที่ 5|ครั้งที่ 5]]* ประจำปี พ.ศ. 2550 และได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 17 และรางวัลภาพยนตร์ไทย ชมรมวิจารณ์บันเทิง ครั้งที่ 16 ในสาขานักแสดงนำชายยอดเยี่ยม

ในปี พ.ศ. 2551 วิชญ์วิสิฐร่วมแสดงภาพยนตร์สั้นเรื่อง *โดปามีน (Dopamine)* ซึ่งกำกับโดยชูเกียรติ มีเนื้อหาเกี่ยวกับความรัก ในมุมมองทางวิทยาศาสตร์ ออกฉายต่อสาธารณชนเป็นครั้งแรก ในงาน *[[เอไอเอส|วันทูคอล]] ไอดี โชว์เคส* เมื่อวันที่ 29 กุมภาพันธ์ ปีเดียวกัน ต่อมา วิชญ์วิสิฐยังมีส่วนร่วมแสดงภาพยนตร์สั้น แนวโรแมนติกแฟนตาซี ผลงานกำกับของชูเกียรติ ซึ่งเป็นหนึ่งในโครงการสร้างภาพยนตร์เรื่อง *[[ฝัน-หวาน-อาย-จูบ]]* โดยแสดงในตอน *ฝัน* ร่วมกับวงออกัส

เมื่อปี พ.ศ. 2554 วิชญ์วิสิฐมีผลงานร่วมกับเพื่อนสมาชิกวงออกัส ในเรื่อง *เพื่อนไม่เก่า* รับบทเป็น *บาส* เข้าฉายวันแรก 26 พฤษภาคม ผลงานกำกับของ เกรียงไกร วชิรธรรมพร (ปิง) ต่อมาในปี พ.ศ. 2555 ร่วมงานกับชูเกียรติอีกครั้ง ในผลงานเรื่อง *[[Home ความรัก ความสุข ความทรงจำ]]* รับบทเป็น *เลี่ยม* (มอส) น้องชายของปรียา (นุ่น-ศิรพันธ์ วัฒนจินดา) นางเอกของเรื่อง นอกจากนี้ ยังรับเชิญร่วมแสดง ในภาพยนตร์เรื่อง *เธอเขาเราผี* และ *เกรียนฟิคชั่น* อีกด้วย

### ละครโทรทัศน์

### ซีรีส์

### ละครเวที

### มิวสิกวิดีโอ

### ดนตรี
เริ่มปรากฏความเป็นศิลปินตั้งแต่สมัยเรียนมัธยม ด้วยการเป็นนักร้องนำในวงดนตรีของโรงเรียน มีผลงานซึ่งเป็นที่รู้จักครั้งแรกคือ การร้องนำในเพลง *ไม่เป็นไร (สมมุติว่า รีมิกซ์)* ที่ใช้ประกอบภาพยนตร์*[[ข้าวเหนียวหมูปิ้ง]]* (2549) และในปีต่อมา วิชญ์วิสิฐเป็นผู้ร้องเกือบทุกเพลง ที่ประกอบภาพยนตร์ *รักแห่งสยาม* (2550) เนื่องจากบทบาทที่ได้รับ เป็นนักร้องนำของวงออกัส โดยเพลง *รู้สึกบ้างไหม* เป็นผลงานการแต่งเนื้อร้องของเขาเอง จากนั้น วิชญ์วิสิฐร่วมแสดงกับนัสนันท์ เธียไพรัตน์ (พลอย) ในมิวสิกวิดีโอเพลง*หากเธอหมดรัก* ซึ่งเป็นเพลงในอัลบั้มของพลอย ที่ออกอากาศเป็นครั้งแรก ในช่วงปลายเดือนมกราคม พ.ศ. 2551

ต่อมา วิชญ์วิสิฐออกอัลบั้มเพลง *ออกัส * แตงซ์ (august * thanx)* ร่วมกับวงออกัส ในวันที่ 14 กุมภาพันธ์ ปีเดียวกัน ล่าสุด วิชญ์วิสิฐมีงานเพลงร่วมกับวงออกัส ในอัลบั้ม*เรดิโอโดรม (RadioDrome)* โดยเมื่อวันที่ 1 กันยายน ที่ผ่านมา ได้ออกซิงเกิลเพลงเปิดตัว *ดวงตะวัน (Sunshine)* ซึ่งวิชญ์วิสิฐเป็นผู้แต่งทั้งเนื้อร้องและทำนอง เพื่อประชาสัมพันธ์เบื้องต้น ตามรายการเพลงทางสถานีวิทยุกระจายเสียงต่าง ๆ ทั้งนี้ อัลบั้มเต็มออกวางจำหน่ายเมื่อวันที่ 3 ธันวาคม ก่อนที่ภาพยนตร์*[[ฝัน-หวาน-อาย-จูบ]] (4 Romances)* จะเข้าฉายในโรงภาพยนตร์ ในวันที่ 25 ธันวาคม

นอกจากนี้ ยังร้องเพลงประกอบ*ละครวารสารฯ* ของคณะวารสารศาสตร์และสื่อสารมวลชน มหาวิทยาลัยธรรมศาสตร์ ประจำปี พ.ศ. 2551 เรื่อง *Dear Passenger* ชื่อเพลง *ปีก* โดยเป็นคนแต่งเพลงเอง และต่อมาร้องเพลง *ผู้เป็นที่รัก* ประกอบละครวารสารฯ เรื่อง *ดาลิต* ที่จัดแสดงในปี พ.ศ. 2553 อีกด้วย จากนั้นในวันที่ 4 กุมภาพันธ์ พ.ศ. 2556 วิชญ์วิสิฐออกซิงเกิลเพลง (Take care) เป็นภาษาไทยและภาษาจีน และหลังจากนั้น ออกซิงเกิลเพลง *จุดหมาย* (Goal) เพื่อประกอบภาพยนตร์ *[[เกรียนฟิคชั่น]]*

### ผลงานอัลบั้ม

#### อัลบั้ม : เพลงประกอบภาพยนตร์ [[รักแห่งสยาม|'รักแห่งสยาม']] [Ost.ภาพยนตร์รักแห่งสยาม]

* กันและกัน
* Ticket (Day Trip)
* เพียงเธอ
* รู้สึกบ้านไหม [*ประพันธ์คำร้อง-ทำนอง]
* กันและกัน (Live)
* คืนอันเป็นนิรันดร์

#### อัลบั้ม : August Thanx [<nowiki/>[[ออกัส|วงออกัส]]]

* ยังอยู่ในใจ
* ขอบคุณกันและกัน
* คนธรรมดา
* Ticket (Night Trip)
* Silent Night

#### อัลบั้ม : RadioDrome [<nowiki/>[[ออกัส|วงออกัส]]]

* เช้า-เย็น
* Radio [*ประพันธ์คำร้อง-ทำนอง]
* จำได้ไหม
* ยังคง...
* อาจจะเป็น
* ฉันและเธอ
* อย่าไปเสียใจ
* ดวงตะวัน [*ประพันธ์คำร้อง-ทำนอง]
* ยังหายใจ
* ดารา
* ฝัน หวาน อาย จูบ (Ost.ภาพยนตร์ฝัน-หวาน-อาย-จูบ)
* หลับตา (Ost.ภาพยนตร์ฝัน-หวาน-อาย-จูบ)
* เพลงหนึ่ง (Ost.ภาพยนตร์ฝัน-หวาน-อาย-จูบ)

#### อัลบั้ม : Light in the dark Vl.1 [<nowiki/>[[ออกัส|วงออกัส]]]

* Summer
* คำบอกรัก
* เจ้าหญิง [*ประพันธ์ทำนอง]
* รักไม่ใช่ทุกอย่าง (Thai Ver.) [*ประพันธ์คำร้อง-ทำนอง]
* รักไม่ใช่ทุกอย่าง (Chinese Ver.) 
* แสงสว่าง [*ประพันธ์ทำนอง]
* ไกล
* ทัศนาจร
* นักเดินทาง
* เพื่อนไม่เก่า (Ost.ภาพยนตร์เรื่องเพื่อนไม่เก่า)

#### อัลบั้ม : Fotunately I Met You [อัลบั้มเดี่ยวในประเทศจีน]

* Depend On
* Fortunately I Met You (*ติดอันดับ 2 ชาร์ตเพลงในประเทศจีน)
* Tomorrow
* How Are You
* Miss Up

#### อัลบั้ม :  Quarter [อัลบั้มเดี่ยว]

* รู้สึกบ้างไหม [*ประพันธ์คำร้อง-ทำนอง]
* ฝากดูแล
* ไกล
* ได้พบเธอ [*ประพันธ์คำร้อง]
* ลืมฉันไป [*ประพันธ์คำร้อง]
* คนธรรมดา
* รักไม่ใช่ทุกอย่าง [*ประพันธ์คำร้อง-ทำนอง]
* ไม่มีฉัน [*ประพันธ์คำร้อง]
* ผ่านเลยไป [*ประพันธ์คำร้อง]
* ดวงตะวัน [*ประพันธ์คำร้อง]
* แดดลมฝน [*ประพันธ์คำร้อง]
* จุดหมาย [*ประพันธ์คำร้อง]

#### อัลบั้ม :  Retour [อัลบั้มเดี่ยว]

* คืนบ้าน [*ประพันธ์คำร้อง]
* ก่อนตื่น [*ประพันธ์คำร้อง]
* คนเคยรู้ใจ [*ประพันธ์คำร้อง]
* เจอเหมือนกัน [*ประพันธ์คำร้อง]
* รอยเท้า [*ประพันธ์คำร้อง]
* ปล่อยมันไป [*ประพันธ์คำร้อง]

#### อัลบั้ม :  Best Before [อัลบั้มเดี่ยว] *Album  Vinyl Limited

* คืนบ้าน
* ได้พบเธอ
* กันและกัน
* รักไม่ใช่ทุกอย่าง
* ดาว (*Exclusive to vinyl only)

### ซิงเกิ้ล

### พิธีกร

* รายการ 'ไนน์ ณ สยาม' (9@Siam) ออกกาศทุกวันหยุดนักขัตฤกษ์ (ช่องโมเดิร์นไนน์ทีวี ปี 2552)
* รายการ 'แล่เนื้อ' [Joox]
* รายการ 'คอหนังข้างถนน' [ช่อง GMM25]

### ผลงานหนังสือ

* คอลัมน์นิตยสาร [ Garçon / ELLE / ELLEMEN / A Day etc.]
* หนังสือ 'Twelve Neighbor 12 เรื่องชาวบ้าน' (สำนักพิมพ์ A Book)
* หนังสื่อ 'เรื่องชาวบ้าน' (สำนักพิมพ์ A Book)

### โฆษณา
เมื่อเดือนกุมภาพันธ์ พ.ศ. 2551 วิชญ์วิสิฐได้รับเชิญ จาก *โดฟ แชมพู* ร่วมกับชูเกียรติ ให้ร้องเพลงประกอบภาพยนตร์โฆษณาชุด *เช้าวันใหม่* () ต่อมา ในเดือนมีนาคมปีเดียวกัน เขาร่วมกับวงออกัส และมนต์ชีพ ศิวะสินางกูร (ครูเป็ด เอเอฟ หรือ นายสะอาด) แสดงภาพยนตร์โฆษณา บะหมี่กึ่งสำเร็จรูป*มาม่า* รสหมูสับ ในชุด “สามัคคี” อีกด้วย จากนั้น ในเดือนธันวาคม วงออกัสปรากฏตัวร่วมกับนักแสดงนำ ในภาพยนตร์โฆษณาทางโทรทัศน์ เพื่อประชาสัมพันธ์ภาพยนตร์ *ฝัน-หวาน-อาย-จูบ*

### รายการโทรทัศน์
วิชญ์วิสิฐได้ร่วมเป็นหนึ่งในดารารับเชิญ ของละครซิตคอม*[[ระเบิดเถิดเทิง]]* ในตอนที่ 631 *สอบซ่อม* ซึ่งออกอากาศเมื่อวันอาทิตย์ที่ 4 พฤษภาคม พ.ศ. 2551 เวลา 14:00-16:00 น. ทาง ททบ.5 โดยรับบทเป็น “เอ” ลูกชายคนเดียวของ*หมออาร์ต* เจ้าของคลินิกลดความอ้วน ในตลาดเถิดเทิง เป็นเพื่อนร่วมชั้นเรียนกับ*ลูกเกลี้ยง* ลูกบุญธรรมของเท่ง เถิดเทิง (แสดงโดย อเล็กซ์ เรนเดลล์) เอเรียนหนังสือเก่งมาก ได้เกรด 4 ทุกวิชา แต่กลับตกในวิชาพลศึกษา จึงต้องสอบซ่อมเดาะตะกร้อ โดยมีเท่งกับโหน่งช่วยฝึกสอน ทั้งนี้ ในรอบถอดสลักระเบิด วิชญ์วิสิฐต้องเข้าไปดึงสลักในโดมถึงสองครั้ง ครั้งแรกเลือกสลักหมายเลข 3 ไม่ระเบิด จึงได้รับรางวัลทองคำมูลค่า 10,000 บาท ครั้งที่สองเลือกสลักหมายเลข 2 ซึ่งเป็นสลักระเบิด เขาจึงโดนระเบิดแป้ง และไม่ได้รับรางวัลเครื่องปรับอากาศ

ต่อมา เมื่อวันอาทิตย์ที่ 25 พฤษภาคม ปีเดียวกัน เวลา 22:55-23:45 น. วิชญ์วิสิฐพร้อมด้วยวงออกัส ร่วมเป็นดารารับเชิญ ในรายการ*[[สาระแน (รายการโทรทัศน์)|สาระแน]]* ทาง ททบ.5 โดยทีมงานได้จัดสถานการณ์ให้วงออกัสไปแสดงดนตรี พร้อมทั้งนำทุนการศึกษา และสิ่งของไปบริจาคแก่นักเรียน โรงเรียนวัดโคกสว่าง จังหวัดนครนายก ซึ่งมีการฝึกฝนนักเรียนที่สนใจ ให้สามารถขี่จักรยานล้อเดียวแบบผาดโผนได้ ระหว่างที่แสดงดนตรีอยู่นั้น มีหน้าม้าของรายการ ที่ใช้ชื่อว่า *คุณครูเม็ดนุ่น* ปลอมเป็นวงดนตรีไทยชื่อ *วงดนตรีแห่งสยาม* เข้ามาท้าเล่นดนตรีประชันกัน แต่ในที่สุด วงออกัสก็เป็นฝ่ายแพ้ ทันใดนั้น *ลุงปุ๋ย* หน้าม้าที่ปลอมตัวเป็นภารโรงของโรงเรียน อาสาเข้าช่วยเหลือวงออกัส โดยเปิดเผยตัวว่า เป็นมือกีตาร์ที่เก่งกาจ มีฉายาว่า *กิตติพงศ์ กีตาร์เป๋* พร้อมอ้างว่าเป็นถึงลูกศิษย์ของ *[[กิตติ กีตาร์ปืน]]* เลยทีเดียว ทว่าความจริงก็เปิดเผยออกมาว่า ทั้งคุณครูเม็ดนุ่น และลุงปุ๋ย ต่างก็มีแบ็กอัพช่วยเล่นอยู่หลังเวที สุดท้ายระนาดของคุณครูเม็ดนุ่นเกิดระเบิดขึ้น ทำให้เวทีเกิดไฟไหม้ และทุกคนต่างก็กระจัดกระจายหนีไป เป็นอันจบเรื่องราว

จากนั้นวิชญ์วิสิฐรับเชิญจากเชฟอิ๊ก-บรรณ บริบูรณ์ ให้มาร่วมทำอาหาร แบบไม่ต้องใช้ก๊าซหุงต้ม สำหรับงานเลี้ยงเล็ก ๆ ภายในห้องพัก โดยมีวงออกัสมาร่วมรับประทานด้วย เพื่อนำไปออกอากาศในรายการ *ครัวอินดี้* ตอน *แรงบันดาลใจที่ 36 : ปาร์ตี้เด็กหอ* เมื่อวันเสาร์ที่ 13 กันยายน ปีเดียวกัน ระหว่างเวลา 10:25-10:55 น. ทาง ททบ.5 ในส่วนของอาหารที่ทำนั้น ประกอบด้วย *มะกะโรนีชีส* ซึ่งใช้หม้อหุงข้าวทำ เป็นอาหารจานหลัก, *ขนมปังแผ่นหน้าทูน่า* ที่ทำจากเตาอบไมโครเวฟ เป็นอาหารทานเล่น และ*ม็อกเทล*จากการผสมน้ำแอปเปิล และน้ำเลมอนโซดาเป็นเครื่องดื่ม โดยในระหว่างปาร์ตี้ วงออกัสก็เล่นเพลงดวงตะวัน ซิงเกิลเปิดอัลบั้มเรดิโอโดรม คลอไปด้วย

### อื่น ๆ
ปัจจุบัน วิชญ์วิสิฐได้ผันตัวทำงานเบื้องหลังในหลากหลายสายงาน ทั้งด้านเพลง ด้านละครเวที และอื่นๆ เช่่น

* Lyric : เพลง 'Sonw White' (Ost. ฉากละครเวที ภาพยนตร์เกรียน ฟิคชั่น)
* Lyric : เพลง 'ผ่านเลยไป / แดดลมฝน / รถของเล่น' ของวงเสือโคร่ง
* Lyric : เพลง 'ฝากประจำ / ไม่ถาม / ไม่มีฉัน' ของวง 8 of wands
* Team Production : 28 Productions
* Lyric & Music & Vocal Producer : Day Young Show
* Director & Screen Writer : ละครเวทีเรื่อง ‘นาง(ร้าย)’ (Siamese Femme Fatales)
* Music Production : ละครเวที ‘ชายกลาง เดอะมิวสิคัล’
* Lyric : ละครเวที ‘สูตรเสน่หา เดอะมิวสิคัล’ (ประพันธ์เพลงทั้งหมดที่ใช้ในการแสดง)
* Lyric: เพลง 'ตุ๊กตายาง' (Air Doll) - ฟางข้าว
* Lyric & Music : เพลง 'จ้องตา' (Stare Out) - มีน พีรวิชญ์
* Lyric : เพลง 'ดั่งดวงหฤทัย' (Eng ver.) - น้ำมนต์ ธีรนัยน์ ณ หนองคาย
* Lyric : เพลง 'เส้นแบ่งเวลา' (Ost.เส้นลองจิจูดที่ 180 องศาลากผ่านเรา)
* Lyric : เพลง 'จักรวาลคือเธอ' - ดา เอ็นโดรฟิน (Theme Song Miss Universe Thailand)
* Lyric & Music : เพลง 'ตอนต่อไป' (Ost.นับสิบจะจูบ)
* Exclusive Producer : ซีรีส์ ‘หนังสือรุ่น’ (The Yearbook the Series)
* Music Production : เพลง สิ่งที่ไม่เคยบอก - เอ้ กุลจิรา (Ost.อาทิตย์อัสดง)
* Lyric : เพลง 'We Are The Earth' - มาช่า วัฒนพานิช (Theme Song Miss Earth Thailand)
* Music Production : เพลง 'ถ้าเธอรักใครคนหนึ่ง' - อิงค์ วรันธร (Ost.บุพเพสันนิวาส2)
* Team Producer : XOXO Entertainment
* Lyric & Music : เพลง 'ไม่เห็นด้วยตา' Invisible (Ost.Make A Wish ภารกิจนายเทวดา)
* Music Production : เพลง ‘เร้น’ - Cocktails Ost.แมนสรวง)
* Screen Writer : ละครเวทีเรื่อง ‘มนต์รักลูกทุ่งทองกวาว เดอะมิวสิคัล’ (Workpoint)
* Lyric : The Heart of Bangkok (ห้าง One Bangkok)
* Music Production : ละครเวที ‘นิทานหิ่งห้อย เดอะ มิวสิคัล’ (Workpoint)
* Lyric : เพลง 'ลับแล' / 'กบฎลับแล' - ลูกหว้า พิจิกา, จัสมิน [JMNK] (Ost.เมืองลับแล) [**ได้รับการเสนอชื่อเข้าชิง รางวัลสาขาเพลงละครยอดเยี่ยม นาฏราช ครั้งที่ 16]
* Music Director : My Tempo น้องพี่ ดนตรี เพื่อน
* Lyric : เพลง 'OUR HAPPY ENDING' - มายด์ 4EVE (Ost.คุณชายน์)
* Lyric : เพลง 'ภาพที่เธอจำ' (Ost.พระร่วง มหาศึกสุโขทัย)

## ตัวอย่างผลงานรางวัลที่ได้รับ
พิช วิชญ์วิสิฐ ได้รับการเสนอชื่อเข้าชิงรางวัล และได้รับรางวัลจากผลงานทั้งเบื้องหน้าและเบื้องหลังหลายแขนง หลายรายการ ตัวอย่างผลงานรางวัลที่ได้รับ...

## แฟนคลับ
เมื่อวันที่ 27 พฤศจิกายน พ.ศ. 2550 กลุ่มแฟนคลับของวิชญ์วิสิฐ ทำการเปิดเว็บบอร์ด *วิชญ์วิสิฐดอตคอม* ขึ้นอย่างเป็นทางการ โดยเมื่อนับถึงวันอาทิตย์ที่ 20 กรกฎาคม พ.ศ. 2551 มีจำนวนสมาชิกทั้งสิ้น 2,345 คน ส่วนตัววิชญ์วิสิฐเอง เป็นสมาชิกลำดับที่ 93 และตอบกระทู้ไปทั้งหมด 47 ข้อความ

ทั้งนี้ ในวันเดียวกัน เว็บไซต์*พิชชีคลับดอตคอม* ได้ก่อตั้งขึ้นอย่างเป็นทางการ แต่สามารถเปิดให้บริการได้เพียงถึงวันที่ 21 พฤษภาคม รวมมีสมาชิกทั้งสิ้น 1,469 คน อัปเดตหน้าตาของเว็บบอร์ดไปทั้งหมด 5 ครั้ง นอกจากนี้ ยังมีแฟนคลับของวิชญ์วิสิฐชาวจีน ได้เปิดเว็บไซต์*พิชชี่ไชน่า* โดยมีสมาชิกเป็นจำนวนมากอีกด้วย

ทว่าระยะต่อมา เมื่อเครือข่ายสังคมกลายเป็นวัฒนธรรมสมัยนิยม กลุ่มแฟนคลับของวิชญ์วิสิฐแทบทั้งหมด ก็พากันเปลี่ยนแปลงสื่อกลางของตน โดยทยอยปิดตัวเว็บบอร์ดลง เนื่องจากมีภาระค่าใช้จ่าย ในการเช่าชื่อโดเมนสำหรับเข้าถึง โดยสำหรับแฟนคลับชาวไทย ย้ายมาเปิดใช้หน้าสำหรับแฟน (fanpage) ในเฟซบุ๊กเป็นสื่อกลางใหม่ ส่วนแฟนคลับชาวจีน หันไปใช้ซินล่างเวย์ปั๋ว สื่อเครือข่ายสังคมของจีนเอง

## อ้างอิง




## แหล่งข้อมูลอื่น

* **[[เว็บไซต์]][[แฟนคลับ]]**
** www.witwisit.com  
** www.pchy-club.com  
** www.pchy-witwisit.com  
** www.pchy.org 

** www.augustband.net  
** www.pchychina.com  
** www.pchyfans.com  
** เว็บบอร์ดและแชทรูม
** https://www.instagram.com/pchysomething อินสตาแกรม

* **[[ข่าว]]**
** เปิดปาก ‘ฉากชายจูบชาย’ พิช-รักแห่งสยาม ดังแล้วเลิก? dailyworldtoday.com
** เปิดใจจูบแรกของ “พิช” กับผู้ชาย เจ้าตัวย้ำผมไม่ใช่เกย์  ผู้จัดการออนไลน์
** มะเดี่ยวทึ่ง “พิช” เกิดมาเพื่อบทนี้จริงๆ เด็กผู้มีพรสวรรค์ทางดนตรี ใน “รักแห่งสยาม”  msnth.com
** “พิช” โรแมนติก เดี่ยวเปียโนเพลงซึ้งในเอ็มวี “เพียงเธอ” ซิงเกิ้ลที่ 2 ของ “รักแห่งสยาม”  msnth.com

* **[[บล็อก]]**
** ไฮไฟฟ์ - พิช-Pchy  รักแห่งสยาม
** วินโดวส์ไลฟ์ สเปซเซส - วิชญ์วิสิฐ's สเปศ (เดิม)
** www.theloveofsiam.com - Mew's Blog

หมวดหมู่:นักแสดงจากจังหวัดเชียงใหม่
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:นักแสดงไทยที่มีความหลากหลายทางเพศ
หมวดหมู่:นักพากย์ชาวไทย
หมวดหมู่:รักแห่งสยาม
หมวดหมู่:นักร้องชายชาวไทย
หมวดหมู่:คริสต์ศาสนิกชนชาวไทย
หมวดหมู่:นักแสดงชายชาวไทยในศตวรรษที่ 21